Zgrada Oficirskog doma u Travniku
<s>Zgrada Oficirskog doma u Travniku nalazi se u  u Gornjoj čaršiji, sa sjeverne strane rijeke Lašve, u središnjem dijelu Travnika, Bosna i Hercegovina.</s><s>Komisija za očuvanje nacionalnih spomenika na sjednici održanoj od 1. do 4. decembra 2009. godine donijela je  odluku da se zgrada proglasi za nacionalni spomenik Bosne i Hercegovine.</s><s>Ovu odluku Komisija donijelo je u sljedećem sastavu: Zeynep Ahunbay, Martin Cherry ,  Amra Hadžimuhamedović, Dubravko Lovrenović, Ljiljana Ševo (predsjedavajuća).</s>

<s>Historija 
Tokom austrougarskog perioda , Gornja čaršija, odnosno područje zvano Luke nisu izgubile na značaju.</s><s>Nova vlast je nastavila sa gradnjom značajnih objekata.</s><s>Zgrada Oficirskog doma, objekti Nove kasarne, Željezničke stanice i Sreskog načelništva su objekti,  izgrađeni od državnih sredstava Austro-Ugarske monarhije.</s><s>Oficirski dom izgrađen je 1906. godine za potrebe oficirskog doma i menze, između Velikog konaka (gdje su svoju rezidenciju imali bosanski namjesnici) na zapadu, i Malog konaka ( gdje su bili smješteni šerijatski suci) na istoku.</s>

<s>U periodu između dva svjetska rata dom imao je javnu namjenu.</s><s>Nakon Drugog svjetskog rata predat je na upravljanje Jugoslavenskoj narodnoj armiji.</s><s>Tokom 1950. godine porušen je Veliki konak na zapadu, i na tom mjestu 1952. godine izgrađen zapadni aneks u funkciji pozorišne i kino dvorane, u obliku i stilu izvornog dijela, sa obilježjima FNRJ.</s><s>U dvorišnom dijelu su izgrađeni pomoćni objekti i ljetna pozornica.</s><s>Godine 1964. općina Travnik preuzima dom, a 1972. preduzeće „Borac” i u njemu otvara ekskluzivni restoran.</s><s>Tokom zadnjeg rata u BiH (1992.-95.) dom je degradiran usljed neodržavanja, a 2004. godine preuzima ga preduzeće „Bajra” iz Travnika.</s>

<s>Regulacionim planom lokaliteta „Konak – Luke“ , predviđa se izgradnja Velikog konaka, što podrazumijeva rušenje zapadnog krila Oficirskog doma.</s>

<s>Opis 
Zgrada Oficirskog doma u Travniku je objekt pravougaonog tlocrtnog osnova dimenzija 51,69 m x 12,17 m, ukupne spratnosti prizemlje + potkrovlje.</s><s>Ukupna visina do sljemena iznosi 10,23 m, a do krovne strehe 5,50 m. Sastoji se od istočnog i zapadnog krila koji su građeni u različitim vremenskim epohama.</s>

<s>Glavne fasade izvedene su u historicističkom maniru, dok su sporedna - zapadna i zapadni dio južne fasade znatno skromnije izvedbe.</s>

<s>Literatura 
 Hamdija Kreševljaković, Saraji ili dvori bosanskih namjesnika (1463-1878), knjiga III, Naše starine.</s><s>Sarajevo: Zavod za zaštitu spomenika kulture, prirodnih znamenitosti i rijetkosti BiH
 M. Udovičić, Travnik u vrijeme austrougarske (1878-1918).</s><s>Travnik: Arhiv Srednje Bosne u Travniku</s>

<s>Reference</s>

<s>Nacionalni spomenici u Travniku
Građevine u Travniku</s>

